7. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ε4/Φ34/889 της 3/28 Ιουλ. 1975  (ΦΕΚ Β΄ 775) Περί συστάσεως οργανικών θέσεων προσωπικού παρά τω Οργανισμώ Γεωργικών Ασφαλίσεων. Έχοντες υπ’ όψη: 1)Τας διατάξεις: α)των άρθρ. 14, 16 παρ. 4 και 19 παρ. 3 του Νόμ. 4169/61 «περί Γεωργικών Κοινωνικών Ασφαλίσεων» (ΦΕΚ 81/61 τ.Α΄), β)του άρθρ. 2 του Ν.Δ. 204/1973 «περί τροποποιήσεως και συμπληρώσεως της περί Κέντρου Ηλεκτρονικού Υπολογιστού Κοινωνικών Υπηρεσιών νομοθεσίας» (ΦΕΚ 268/1973 τ.Α΄), γ)του άρθρ. 11 του Ν.Δ. 17/ 1973 «περί Υπουργικού Συμβουλίου και Υπουργείων» (ΦΕΚ 230/73 τ.Α΄) και δ)των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (Φ.Ε.Κ. 367/74 τ.Α΄). 2)Πρότασιν του Διοικητικού Συμβουλίου του Οργανισμού Γεωργικών Ασφαλίσεων υποβληθείσαν δια της υπ’ αριθ. 19228 από 17 Φεβρ. 1975 αναφοράς του Οργανισμού, αποφασίζομεν: 1.Εις τους υπό των διατάξεων της υπ’ αριθ. 94655/3878/5.9.1967 (ΦΕΚ 551/67 τ.Β΄) αποφάσεως των Υπουργών Οικονομικών και Γεωργίας, ως αύτη ετροποποιήθη υπό των διατάξεων της παρ. 5 του άρθρ. 9 του Ν.Δ. 390/69 (ΦΕΚ 283/69 τ.Α΄) προβλεπομένους Κλάδους προσωπικού του ΟΓΑ προστίθενται οι ακόλουθοι νέοι Κλάδοι και αντίστοιχοι θέσεις: Α΄.Επιστημονικόν Προσωπικόν Κλάδος Μηχανογραφικής εξυπηρετήσεως: 3 θέσεις επί βαθμοίς Α3 - Α2. 5 θέσεις επί βαθμοίς Α7 - Α4. Εις τας ως άνω θέσεις εντάσσονται, κατά τας διατάξεις του άρθρ. 2 του Ν.Δ. 204/73, οι εκ των κατεχόντων τας καταργηθείσας δια του Ν.Δ. 390/1969 θέσεις του Κλάδου Αναλυτών - Προγραμματιστών του ΟΓΑ, οι υπηρετούντες κατά την δημοσίευσιν της παρούσης εις το Κέντρον Ηλεκτρονικού Υπολογιστού Κοινωνικών Υπηρεσιών (ΚΗΥΚΥ), και μετατάσσονται οι εις το αυτό Κέντρον απεσπαμένοι κατά την δημοσίευσιν της παρούσης υπάλληλοι του ΟΓΑ οι απασχολούμενοι, κατά βεβαίωσιν του αυτού Κέντρου, εις την ανάλυσιν και τον προγραμματισμόν, εφ’ όσον κέκτηνται πτυχίον της Φυσικομαθηματικής Σχολής του Πανεπιστημίου Αθηνών ή της Ανωτάτης Σχολής Οικονομικών και Εμπορικών Επιστημών ή της Ανωτάτης Βιομηχανικής Σχολής Πειραιώς. Β΄.Διοικητικόν Προσωπικόν Β΄ Κατηγορίας. Κλάδος Βοηθητικού Προσωπικού Μηχανογραφικής εξυπηρετήσεως. Μία θέσις επί βαθμώ Δ2 3 θέσεις επί βαθμώ Β1. 18 θέσεις επί βαθμοίς Β7 - Β2. Εις τας ως άνω θέσεις εντάσσονται, κατά τας διατάξεις του άρθρ. 2 του Ν.Δ. 204/1973, οι εκ των κατεχόντων τας καταργηθείσας δια του Ν.Δ. 390/ 1969 θέσεις του Κλάδου Χειριστών Μηχανογραφήσεως του ΟΓΑ, οι υπηρετούντες κατά την δημοσίευσιν της παρούσης εις το Κέντρον Ηλεκτρονικού Υπολογιστού Κοινωνικών Υπηρεσιών (ΚΗΥΚΥ), και μετατάσσονται οι εις το αυτό Κέντρον απεσπασμένοι κατά την δημοσίευσιν της παρούσης υπαλλήλοι του ΟΓΑ, οι απασχολούμενοι, κατά βεβαίωσιν του αυτού Κέντρου, ως βοηθοί Προγραμματισταί, Χειρισταί Ηλεκτρονικού Υπολογιστού ή χειρισταί μηχανών προπαρασκευής στοιχείων (διατρητικών και επαληθευτικών μηχανών), εφ’ όσον κέκτηνται απολυτήριον εξαταξίου ή τέως οκταταξίου Γυμνασίου ή ισοτίμου Σχολής Μέσης Εκπαιδεύσεως. Για τον κλάδο Βοηθητικού Προσωπικού Μηχανογραφικής Εξυπηρέτησης ο οποίος μετονομάστηκε σε «Κλάδο Προσωπικού Μηχανογραφικής Εξυπηρέτησης Β΄» βλέπε παρ. 2 άρθρ. 2 Π.Δ. 304/27 - 31 Μαΐου 1985 (ΦΕΚ Α΄ 113) (κατωτ. αριθ. 16). 2.(Καταργήθηκε από την παρ. 3 άρθρ. 2 Π.Δ. 304/27 - 31 Μαΐου 1985, ΦΕΚ Α΄ 113, κατωτ. αριθ. 16). 3.Εις τους κατά την παρ. 1 της παρούσης εντασσομένους και μετατασσομένους υπαλλήλους συνεχίζεται καταβαλλόμενον ειδικόν επίδομα, λογιζόμενον εις τας αποδοχάς αυτών, κατά το άρθρ. 14 του Κανονισμού «Καταστάσεως Διοικητικού Προσωπικού του ΟΓΑ», ίσον προς τα κάτωθι ποσοστά επί του βασικού μισθού αυτών, εφ’ όσον οι περί ων πρόκειται υπάλληλοι απασχολούνται κατά κύριον καθήκον εις μηχανογραφικήν εργασίαν. α.25% δια τους καταλαμβάνοντας θέσεις του Κλάδου Μηχανογραφικής εξυπηρετήσεως του Επιστημονικού Προσωπικού. β.15% δια τους καταλαμβάνοντας θέσεις του Κλάδου Βοηθητικού Προσωπικού Μηχανογραφικής εξυπηρετήσεως, τους κατέχοντας καταργηθείσας δια του Ν.Δ. 390/1969 θέσεις Χειριστών Μηχανογραφήσεως του ΟΓΑ και γ.20% δια τους λοιπούς υπαλλήλους τους καταλαμβάνοντας θέσεις του Κλάδου Βοηθητικού Προσωπικού Μηχανογραφικής εξυπηρετήσεως. 4.Οι κατά την παρ. 1 της παρούσης εντασσόμενοι και μετατασσόμενοι υπάλληλοι δύνανται να απασχολούνται, αναλόγως των αναγκών της Υπηρεσίας, είτε εις εργασίας μηχανογραφικής εξυπηρετήσεως, είτε εις λοιπάς διοικητικάς εργασίας, αναλόγους προς τους κατεχομένους υπ’ αυτών βαθμούς. 5.Αι υπό του άρθρ. 2 του Κανονισμού «Καταστάσεως Διοικητικού Προσωπικού του ΟΓΑ» προβλεπόμεναι θέσεις του Κλάδου Διοικήσεως, του Επιστημονικού Προσωπικού επί βαθμοίς Α9 έως Α4 μειούνται κατά 2, αι δε του Κλάδου Διοικητικών Υπαλλήλων Β΄ του Διοικητικού Προσωπικού Β΄ Κατηγορίας επί βαθμοίς Β7 έως Β2 κατά 3. (Αντί για τη σελ. 1038,01(α) Σελ. 1038,01(β) Τεύχος Η42 - Σελ. 67 Κατάσταση Προσωπικού Ο.Γ.Α. 39.Λ.δ.7